অত্যাধিক সামগ্ৰী কঢ়িওৱা মালবাহী ট্ৰাকসমূহৰ বাবে সংস্থাপন কৰা হৈছে বিশেষ ম’বাইল যন্ত্ৰ

হোজাই জিলাত মালবাহী ট্ৰাকসমুহৰ অধিকাংশই নিৰ্ধাৰিত সামগ্ৰীতকৈ অধিক সামগ্ৰী কঢ়িওৱাৰ অভিযোগ উত্থাপন হৈছে। এই সন্দৰ্ভত জিলা পৰিবহণ বিভাগে ৰাজপথত সংস্থাপন কৰিছে বিশেষ ম’বাইল যন্ত্ৰ৷

এই যন্ত্ৰৰ জৰিয়তে ট্ৰাকসমূহৰ অত্যাধিক সামগ্ৰী কঢ়িওৱা আৰু গতিবেগ নিৰীক্ষণত বিশেষ গুৰুত্ব দি ট্ৰাক চালকৰ মাজত এক সজাগতা সৃষ্টি কৰিছে বিভাগটোৱে৷

উল্লেখ্য যে, জিলাখনত দৈনিক বিভিন্ন পথত তাৎক্ষণিক নিয়মীয়া তালাচী অভিযান অব্যাহত থাকিব বুলি সদৰি কৰে জিলা পৰিবহন বিষয়া তানচিন আখতাৰে৷